CPN บวก 4% ลุ้นกำไรปี 65 โต 2 เท่า รับเปิดเมืองหนุนลูกค้าเพิ่ม โบรกชูเป้า 70 บ.
CPN บวก 4% โบรกเคาะเป้า 70 บ. ชี้เปิดประเทศหนุนลูกค้าเพิ่มและส่วนลดค่าเช่าที่ลดลง หนุนกำไรปี 65 โต 2 เท่าตัว  
CPN บวก 4% โบรกเคาะเป้า 70 บ. ชี้เปิดประเทศหนุนลูกค้าเพิ่มและส่วนลดค่าเช่าที่ลดลง หนุนกำไรปี 65 โต 2 เท่าตัว  
7 ก.ค. 2565

ผู้สื่อข่าวรายงานว่า วันนี้ (7 ก.ค.65) ราคาหุ้น บริษัท เซ็นทรัลพัฒนา จำกัด (มหาชน) หรือ CPN ณ เวลา 15:25 น. อยู่ที่ระดับ 62.50 บาท บวก 2.50 บาท หรือ 4.17% สูงสุดที่ระดับ 63.25 บาท ต่ำสุดที่ระดับ 60.25 บาท ด้วยมูลค่าการซื้อขาย  652.28 ล้านบาท

บล.ฟิลลิป ระบุในบทวิเคราะห์ว่า CPN รับประโยชน์เปิดเมือง ต้อนรับนักท่องเที่ยวหนุน Traffic การเดินห้างดีขึ้น ขณะที่ส่วนลดการค้าที่ให้แก่ผู้เช่าทยอยลดลง แนะนำ “ซื้อ”
ขณะเดียวกัน บล.เมย์แบงก์ ระบุในบทวิเคราะห์ว่า CPN ได้ผลประโยชน์หลักจากกิจกรรมทางเศรษฐกิจกลับมาเปิดอย่างเต็มรูปแบบ โดยคาดกำไรปี 65 เพิ่มขึ้นเป็นสองเท่าจากงวดเดียวกันของปีก่อน และเติบโตอีก 30% ในปี 66 จากจำนวนลูกค้าที่เพิ่มขึ้นและส่วนลดค่าเช่าที่ลดลง ตั้งเป้ารายได้เติบโต CAGR ปี 65-69 ที่ 14-16% ต่อปี แนะนำราคาเป้าหมาย 70 บาท